CELEX: 32011R0757
Language: bg
Date: 2011-07-27 00:00:00
Title: Регламент за изпълнение (ЕС) № 757/2011 на Комисията от 27 юли 2011 година относно класирането на някои стоки в Комбинираната номенклатура

2.8.2011   
            
            
               BG
            
            
               Официален вестник на Европейския съюз
            
            
               L 199/37
            
         РЕГЛАМЕНТ ЗА ИЗПЪЛНЕНИЕ (ЕС) № 757/2011 НА КОМИСИЯТА
   от 27 юли 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди възможността обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да продължи да бъде използвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде използвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 юли 2011 година.
      
         
            За Комисията, от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Обувки, подходящи и за двата пола и непокриващи глезена, с вътрешни ходила с дължина над 24 см.
                  Външната част на подметката е от гума, а средната — от полимери с ниска плътност.
                  Горната част се състои от парчета текстил, кожа и пластмаса.
                  Сив текстилен материал покрива цялата повърхност на горната част, с изключение на парче бял текстил (филц) [2 (1)] откъм петата на обувката (вж. снимка № 655 B).
                  Белият текстилен материал е покрит с няколко парчета сива кожа. Той е покрит предимно с едно парче откъм петата [C (1)] и частично с две парчета от двете страни на обувката [D (1)], както и с две парчета около горната част на стъпалото [B (1)] (вж. снимка № 655 C).
                  В най-крайната част на петата, този бял текстилен материал е покрит с парче черен непромокаем текстилен материал и парче тъмносива пластмаса [b (1)], пришито отгоре (вж. снимка № 655 C). Черният текстилен материал се вижда през малки дупчици в пластмасовата част.
                  Гореупоменатите сиви текстилни материали са пришити един към друг и прикрепени към подметката. От едната страна на обувката две парчета сив текстил са прикрепени със зигзагообразен бод, както и с допълнителен бод от двете страни на зигзага (вж. снимка № 655 D). Същите допълнителни бодове фиксират текстилна лента под двете текстилни парчета, за да подсилят прикачването.
                  В предната част на обувката парче сива пластмаса [a (1)] покрива сивия текстилен материал, намиращ се отдолу.
                  От двете страни на обувката към текстилния материал са прикрепени парчета сива кожа [A (1)], като също така върху нея и сивия текстилен материал са добавени четири вертикални текстилни ленти [1 (1)] (вж. снимки № 655 А и 655 D). Също така откъм ходилото на обувката една текстилна лента е прикрепена като гайка към текстилния материал.
                  (обувки за тренировки)
                  (Вж. снимки № 655 А, 655 B, 655 C и 655 D) (2)
                  
               
               
                  6404 11 00
               
               
                  Класирането се определя от общи правила 1 и 6 за тълкуване на Комбинираната номенклатура, забележка 4, букви а) и б) към глава 64 от Комбинираната номенклатура, допълнителна забележка 1 към глава 64 и описанието на кодове по КН 6404 и 6404 11 00.
                  При определянето на съставляващия материал на горната част по смисъла на забележка 4, буква а) към глава 64 не се взема предвид сивото парче от пластмасовата обвивка на предната част на обувката [a (1)], защото тя предпазва пръстите на краката, като подсилва сивия текстилен материал отдолу.
                  Също така не трябва да се вземат предвид четирите вертикални текстилни ленти [1 (1)] от двете страни на обувката, защото те подсилват стените на обувката, както и текстилната гайка откъм петата на обувката, защото тя е помощен аксесоар при обуване.
                  Също така не трябва да се вземат предвид парчетата сива кожа към сивия текстилен материал от двете страни на обувката [A (1)], тъй като те също служат за подсилване на страните на обувката.
                  Белият текстилен материал [2 (1)] също не се счита за съставляващ материал на горната част, защото дори частично не е видим откъм външната повърхност на обувката (виж Обяснителните бележки към Комбинираната номенклатура за глава 64, Общи разпоредби, точка 1, буква а), първото изречение на втория параграф).
                  Тези парчета сива кожа [B, C, D (1)], които основно или частично покриват белия текстилен материал [2 (1)] (вж. снимки № 655 B и № 655 С) са съставляващи материали на горната част, тъй като повърхността им е частично или изцяло видима от външната страна и също така те не са нито допълнения, нито подсилващи елементи.
                  Черният непромокаем текстилен материал под тъмносивия пластмасов материал, намиращ се откъм петата на обувката [b (1)] не се определя като съставляващ материал на горната част, защото той е вмъкнат само за да предпазва от проникване на вода през пластмасовите отвори. Поради това парчето тъмносива пластмаса откъм петата на обувката също се определя като съставляващ материал на горната част по смисъла на забележка 4, буква а) към глава 64.
                  Сивите текстилни материали са съставляващ материал на горната част по смисъла на забележка 4, буква а) към глава 64, тъй като те са свързвани помежду си, както и с другите гореупоменати съставляващи материали на горната част [B, C, D, b (1)] по траен начин на прикрепване (виж Обяснителните бележки към Комбинираната номенклатура за глава 64, Общи разпоредби, точка 1, буква а), последното изречение на втория параграф, както и точка 1, буква в), последното изречение на втория параграф).
                  Освен това гореупоменатите съставляващи материали на горната част [B, C, D, b (1) и сивите текстилни материали] (вж. снимка № 655 C) притежават особеностите на горна част, тоест осигуряват достатъчна опора на крака, която позволява на ползвателя да ходи с обувките (виж второто изречение от първия параграф на допълнителна забележка 1 към глава 64).
                  След премахването на горепосочените подсилващи материали и допълнения (вж. снимка № 655 C), сивите текстилни материали имат по-голяма външна площ в сравнение с другите материали [B, C, D, b (1)], посочени по-горе като съставляващи материали на горната част и следователно се счита, че горната част на обувката е направена от текстилни материали по смисъла на забележка 4, буква а) към глава 64.
                  Частта на подметката, която е в контакт със земята, е направена от гума по смисъла на забележка 4, буква б) към глава 64. Следователно външната част на подметката на обувката е от гума.
               
            
         
      
         (1)  Цифрите/буквите отговарят на цифрите/буквите на снимките.
      
         (2)  Снимките са само за информация.